Սեբուանո

Սեբուանո, Ավստրոնեզյան լեզվաընտանիքին պատկանող լեզու։ Հիմնականում օգտագործվում է Ֆիլիպիններում։ Ունի շուրջ 20 միլիոն լեզվակիր, հիմնականում Կենտրոնական Վիսարյայում, արևելյան Նեգրոս կղզու շրջանում, Արևելյան Վիսարյայի արևմտյան մասում և Մինդանաոի հիմնական մասում, որոնց մեծ մասը պատկանում են Վիսայյա էթնիկ խմբին։ Այսպես կոչված Վիսայան լեզվաընտանիքի լեզուներից ամենամեծ տարածում ունեցող լեզուն է և սերտորեն կապված է այլ Ֆիլիպինո լեզուներին։
Այն ունի մայրենի լեզվակիրների ամենամեծ քանակը Ֆիլիպինների բնակչության շրջանում, չնայած պաշտոնապես չի ուսուցվել դպրոցներում կամ համալսարաններում մինչև 2012 թվականը։ Այն լինգվա ֆրանկա է համարվում Կենտրոնական Վիսարյայի, արևելյան Նեգրոս կղզում, Արևելյան Վիսարյայի արևմտյան մասում և Մինդանաոյի հիմնական մասում։ Սերբուանո անվանումը ծագել է Սեբու կղզու անունից, որը լեզվի նախահայրենիքն է։ Սեբուանոն նաև Արևմտյան Լեյտեյի հիմնական լեզուն է, ակնհայտորեն Օրմոքում և քաղաքի շրջակա այլ մունիցիպալիտետներում։ ISO 639-2 եռանիշ կոդը՝ ceb է,սակայն չունի ISO 639-1 երկնիշ կոդ։


== Տարածվածություն ==
Սեբուանոն խոսվում է Սոբու կղզում և նրան շրջապատող 167 կղզիներում՝ Բահոլում և Սիքուիջորում, արևելյան Նեգրոս կղզի շրջանում, հարավային Մասբատեում, Լեյտեյի արևմտյան մասում, արևմտյան Բիլիրանում, Սամարի մոքր հատվածներում և Մինդանաոյի հիմնական մասերում (Ֆիլիպինների երկրորդ ամենամեծ կղզին)։ Բացի դա, «Զամբոանգա թերակղզու, Դավաո շրջանի և Կոտաբատոյի բնակչությանը մի մեծ մաս խոսում է սեբուանո»։ Լեզվի որոշ բարբառներ սեբուանոյի համար տարբեր անվանումներ ունեն։ Սեբու կղզու սեբուանո խոսող էթնիկ խմբերը կոչվում են «Սեբուանո», Բոհոլի լեզվակիրները՝ «Բոհոլանո», իսկ Լեյտեյի լեզվակիրները իրենց բարբառը կոչում են Կանա։ Մանդանաոյի և Լուզոնի լեզվակիրները պարզապես կոչում են բինիսայա կամ բիսայա։


== Արտահայտություններ ==
Ովքե՞ր են նրանք - Kinsa sila?
Ինչպե՞ս եք? - Kumusta ka(եզակի)?, Kumusta kamo(հոգնակի)?, Unsa may imong(եզակի) kahimtang?, Unsa may inyong(հոգնակի) kahimtang?
Բարի լույս - Maayong buntag
Բարի կեսօր - Maayong hapon
Բարի երեկո - Maayong gabii
Հաջողություն - Ayoayo (պաշտոնական), Adios (հազվադեպ), Babay (ոչ պաշտոնական), Amping («լավ մնացեք»), Hangtud sa sunod («ցտեսություն»)
Շնորհակալություն - Salamat nimo(եզակի), salamat ninyo(հոգնակի)
Որտեղի՞ց եք - Taga diin ka(եզակի)?, taga diin mo(հոգնակի)?
Ինչպե՞ս կարող եմ ասել ․․․ սեբուանոյով - Unsaun pagsulti sa ... sa Sinugbuanon/Binisaya?
Ինչպե՞ս կարող եմ գնալ ... - Unsaon naku pag-adto sa...?
Հասկանու՞մ եք - Nakasabut ka(sing.)?, Nakasabut mo(pl.)?
Ինչպե՞ս է եղանակը - Kumusta ang panahon?
Ի՞նչ է դա - Unsa na?
Ժամը քանի՞սն է - Unsa nang orasa?/Unsang orasa na?
Դադարեցրեք դա - Hunonga na
Այո - Oo
Ոչ - Dili («ոչ», օգատգործվում է ապառնի ժամանակում), Wala («ոչինչ, ինչ–որ բանի բացակայություն», օգտագործվում է անցյալ և պրոգրեսիվ ժամանակաձևում)
Լավ - Sige, Patek
Հիանալի է - Ngilngig, Kuyaw
Օ՜հ (ձայնարկություն) - "Oy!", Hala!, Sus! (կրճատված Hesus!),


== Ծանոթագրություններ ==


== Արտաքին հղումներ ==
Bansa.org Cebuano Dictionary Archived 2017-10-11 at the Wayback Machine.
Cebuano Dictionary
Cebuano English Searchable Dictionary Archived 2017-02-27 at the Wayback Machine.
John U. Wolff, A Dictionary of Cebuano Visayan: Volume I, Volume II, searchable interface, Downloadable text at Project Gutenberg
Ang Dila Natong Bisaya
Lagda Sa Espeling Rules of Spelling (Cebuano)
Language Links.org - Philippine Languages to the world - Cebuano Lessons
Language Links.org - Philippine Languages to the World
Online E-book of Spanish-Cebuano Dictionary, published in 1898 by Fr. Felix Guillén
Cebuano dictionary